Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: Országgyűlés megalkotta a szabálysértésekről szóló, 2000. március 1-jén hatályba lépő 1999. évi LXIX. törvényt, ajánlást
Paragraph Index: 182

Országgyűlés megalkotta a szabálysértésekről szóló, 2000. március 1-jén hatályba lépő 1999. évi LXIX. törvényt, ajánlást nem tett a hatályos Sztv. olyan irányú kiegészítésére, mely a tolmács szabálysértési eljárásban történő igénybevételét szabályozná. Az új törvény rendelkezését pedig alkalmasnak ítélte meg arra, hogy a szabálysértési eljárásokban az anyanyelv használati jog — a hatálybalépést követően — megfelelően érvényesüljön. OBH 6669/1998. Az Alkotmány 2. § (1) bekezdésében deklarált, a jogbiztonsághoz való jogot is magában foglaló jogállamiság elvével, valamint az Alkotmány 57. § (5) bekezdésében foglalt jogorvoslathoz való joggal összefüggésben visszásságot okoz, ha az önkormányzat a napközit igénybe nem vevő gyermeknek külön szolgáltatásként tízórait biztosít úgy, hogy ennek feltételrendszerét, ezen belül a térítési díjat, valamint a jogorvoslati lehetőséget helyi rendeletében nem szabályozza. A panaszos és Harta Nagyközség Önkormányzata között vita keletkezett a gyermekétkeztetés díja tekintetében. Az önkormányzat biztosította a törvényben szabályozott 50%-os normatív kedvezményt azok részére, akik igénybe veszik az egész napos gyermekétkeztetést, de nem szabályozta az önkormányzat azt az esetet, amikor az ebédet nem veszik igénybe, mint ahogy a panaszos gyermekei étkeztetésénél többnyire jellemző. Az üggyel összefüggésben szabályozást tartalmazó, a személyes gondoskodást nyújtó gyermekjóléti alapellátások és gyermekvédelmi szakellátások térítési díjáról és az igénylésükhöz felhasználható bizonyítékokról szóló 133/1997. (VII. 29.) Korm. rendelet 11. § (2) bekezdése értelmében iskolai étkeztetésben részesülhet az a tanuló is, aki a napközit nem veszi igénybe. Az étkezések közül az ebéd külön is igényelhető. Nem szól azonban a központi jogszabály az ilyen esetben igénybe vett tízórairól, melynek térítési díja a panaszolt ügyben — helyi rendeleti szabályozás hiányában — a vita tárgyát képezte. A panaszos kérelmére — kedvezmény nélkül — biztosított tízórait az önkormányzat az ebédet és napközi ellátást nem igénylő szülő gyermekeinek. Ugyancsak a rendeleti szabályozás hiányára vezethető vissza az, hogy az ügyben jogorvoslati eljárásra nem kerülhetett sor. Az állampolgári jogok országgyűlési biztosának általános helyettese a fentieken túl megállapította azt is, hogy a Bács-Kiskun Megyei Közigazgatási Hivatal vezetője törvényességi ellenőrzési jogkörében felhívta a jegyző figyelmét arra, hogy ha az önkormányzat tízórait biztosít a napközit igénybe nem vevő gyermekeknek, annak feltételeit, térítési díját helyi rendeletében szabályoznia kell. A vizsgálat megállapította azt is, hogy a közigazgatási hivatal vezetője ezen intézkedésével az Alkotmányban biztosított jogbiztonsághoz való jog érvényre jutását szolgálta, mely alapot teremthet az ügyben érdemi határozat meghozatalára, s egyben fellebbezési, azaz jogorvoslati jogosultság gyakorlására a panaszos, de más érintettek számára is. Tekintettel arra, hogy a közigazgatási hivatal határidő megjelölésével intézkedett a vizsgált alkotmányos jogokkal kapcsolatos visszásság kiküszöbölésére, az állampolgári jogok országgyűlési biztosának általános helyettese az ügyben ajánlást nem tett. OBH 540/1999.

Source: https://magyarkozlony.hu/hivatalos-lapok/ccb9149694730fb9cea2398857baf0f4c8377972/dokumentumok/b11f5030a9b4ffbf85134ebfb0dee2e9b33aff38/letoltes